ดาวโจนส์ร่วง-น้ำมันดิ่งหนัก-ทองบวกวันที่ 5
หุ้นดาวโจนส์ปิดลบ 164.62 จุด กังวลเฟดหั่น QE ด้านราคาน้ำมัน ร่วง 2.13 ดอลลาร์ ขณะที่ทองคำพุ่ง 13.5 ดอลลาร์ บวกติดต่อกันเป็นวันที่ 5
20 พ.ค. 2564

ดัชนีเฉลี่ยอุตสาหกรรมดาวโจนส์ปิดที่ 33,896.04 จุด ลดลง 164.62 จุด หรือ -0.48% ดัชนี เอสแอนด์พี 500 ปิดที่ 4,115.68 จุด ลดลง 12.15 จุด หรือ -0.29% ดัชนี แนสแดค ปิดที่ 13,299.74 จุด ลดลง 3.90 จุด หรือ -0.03%ดัชนีดาวโจนส์ตลาดหุ้นนิวยอร์กปิดลบเมื่อวันที่ 19 พ.ค. หลังรายงานการประชุมของธนาคารกลางสหรัฐ (เฟด) ระบุว่า กรรมการเฟดได้หารือกันเกี่ยวกับความเสี่ยงด้านเงินเฟ้อ และเสนอให้เริ่มอภิปรายเกี่ยวกับการปรับลดวงเงินในโครงการซื้อพันธบัตรตามมาตรการผ่อนคลายเชิงปริมาณ (QE) ในการประชุมวันข้างหน้าสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด ส่งมอบเดือน มิ.ย. ร่วงลง 2.13 ดอลลาร์ หรือ 3.3% ปิดที่ 63.36 ดอลลาร์/บาร์เรล ซึ่งเป็นระดับต่ำสุดนับตั้งแต่วันที่ 27 เม.ย. 2564สัญญาน้ำมันดิบเบรนท์ (BRENT) ส่งมอบเดือนก.ค. ร่วงลง 2.05 ดอลลาร์ หรือ 3% ปิดที่ 66.66 ดอลลาร์/บาร์เรลสัญญาน้ำมันดิบเวสต์เท็กซัสตลาดนิวยอร์กปิดร่วงลงกว่า 3% หลังสหรัฐเปิดเผยสต็อกน้ำมันดิบเพิ่มขึ้นในสัปดาห์ที่แล้ว สวนทางนักวิเคราะห์ที่คาดว่าจะลดลง นอกจากนี้ ราคาน้ำมันยังถูกกดดันจากความกังวลเกี่ยวกับอุปสงค์น้ำมันที่ลดลงในเอเชีย รวมทั้งรายงานที่ว่า อิหร่านอาจกลับมาส่งออกน้ำมันอีกครั้งราคาทองคำตลาดโคเม็กซ์งวดส่งมอบเดือน มิ.ย. เพิ่มขึ้น 13.5 ดอลลาร์ หรือ 0.72% ปิดที่ 1,881.5 ดอลลาร์/ออนซ์ ซึ่งเป็นระดับปิดสูงสุดนับตั้งแต่วันที่ 7 ม.ค. 2564สัญญาทองคำตลาดนิวยอร์กปิดบวกติดต่อกันเป็นวันที่ 5 เนื่องจากนักลงทุนเข้าซื้อทองคำในฐานะสินทรัพย์ปลอดภัย หลังจากตลาดหุ้นสหรัฐร่วงลง และราคาบิตคอยน์ดิ่งลงอย่างหนัก อันเนื่องมาจากข่าวรัฐบาลจีนประกาศห้ามการทำธุรกรรมด้วยสกุลเงินคริปโต